لاتعجل بالسفر كبل الوداع ولاتطول بالسفر واني أنتظر@
راح تلكة الروح الك فوك الطريق حتى من تسحك على جروحي وتمر@
آني بغيابك جسد يفقدلة روح وأنت مدري شبيك ناوي اعلة الهجر@
آنة بغيابك ورد شح عنة ماي والورد لو مات ماينطي عطر@
روحي من دونك صفر وأعلة الشمال يعني ما محسوب حتى أعلة الصفر@
وآني من دونك هواء في شباك يعني بالك تعتقد راح أستقر@
بليحبك ياترف مافكريت لو علي غضيت نظرك والفكر@
لو حلة بعينك بشر غيري وهويت ورايد تعودني بعدك عالصبر@
أنطيني من وقتك ثواني حتى أعيش آني موناطيك كل هذا العمر@
روحي دلة وكهوة البيهة الدمووع رادتك فنجان والكتك جمر@
يعني تلسعني وأكلك لا دفيت خاف اكولن تنحرج لو تعتذر@
روحي بغيابك ظلام في ظلام يعني يعني محتاج الوصالك يابدر@
كلي حتى أرتاح وأختار القرار شكد بعد وياي هجرك يستمر@
راح أظل أتنطرك حد ما أموووت بلكت أتعوضني حبك بلكبر@